ΑΠΟΦΑΣΕΙΣ
Αριθμ. 28355/Δ6
Ρύθμιση θεμάτων σχετικά με τις ηλεκτρονικές αιτήσεις για την εισαγωγή στα Πρότυπα Σχολεία,
στα Δημόσια Ωνάσεια Σχολεία, στα Πρότυπα Εκκλησιαστικά Σχολεία και στα Πειραματικά Σχο-
λεία.
ΟΙ ΥΠΟΥΡΓΟΙ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ ΨΗΦΙΑΚΗΣ ΔΙΑΚΥΒΕΡΝΗΣΗΣ
Έχοντας υπόψη:
1. Τις διατάξεις:
α) του ν. 4692/2020 «Αναβάθμιση του Σχολείου και
άλλες διατάξεις» (Α΄ 111) και ιδίως του άρθρου 18 αυτού,
β) των άρθρων 109 έως 137 του ν. 4823/2021 «Αναβάθμιση του σχολείου, ενδυνάμωση των εκπαιδευτικών
και άλλες διατάξεις» (Α΄ 136), και ιδίως, του άρθρου 123
αυτού,
γ) του ν. 5174/2025 «Κύρωση της από 20.1.2025 Σύμβασης Δωρεάς μεταξύ του Ελληνικού Δημοσίου, του
Κοινωφελούς Ιδρύματος με την επωνυμία «Κοινωφελές Ίδρυμα «ΑΛΕΞΑΝΔΡΟΣ Σ. ΩΝΑΣΗΣ» (ΑLEXANDER
S. ONASSIS PUBLIC BENEFIT FOUNDATION)» και της
εταιρείας με την επωνυμία «ΑΡΙΟΝΑ ΕΛΛΑΣ ΑΝΩΝΥΜΗ ΕΤΑΙΡΕΙΑ ΚΑΛΛΙΤΕΧΝΙΚΩΝ ΚΑΙ ΠΟΛΙΤΙΣΤΙΚΩΝ ΕΚ-
ΔΗΛΩΣΕΩΝ ΤΕΧΝΙΚΗ ΟΙΚΟΔΟΜΙΚΗ» για τη λειτουργία
των Δημοσίων Ωνασείων Σχολείων» (A΄ 12) και ιδίως της
παρ. 4 του άρθρου 5 και της παρ. 9 του άρθρου 7 του
Παραρτήματος Α΄,
δ) του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α΄ 184),
ε) του άρθρου 6 του π.δ. 79/2017 «Οργάνωση και λειτουργία νηπιαγωγείων και δημοτικών σχολείων» (Α΄ 109,
διόρθ. σφάλμ. Α΄ 112),
στ) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α΄ 133),
ζ) του άρθρου 16 του ν. 4704/2020 «Επιτάχυνση και
απλούστευση της ενίσχυσης οπτικοακουστικών έργων,
ενίσχυση της Ψηφιακής Διακυβέρνησης και άλλες διατάξεις» (Α΄ 133),
η) του άρθρου 47 του ν. 4623/2019 «Ρυθμίσεις του
Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επεί-
γοντα θέματα» (Α΄ 134),
θ) του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016,
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών και την κατάργηση της Οδηγίας 95/46/ ΕΚ (Γενικός
Κανονισμός για την Προστασία Δεδομένων) (EE L 119),
ι) του Κανονισμού (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου
2014, σχετικά με την ηλεκτρονική ταυτοποίηση και τις
υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της Οδηγί-
ας 1999/93/ΕΚ και συγκεκριμένα των άρθρων 35 έως 46.
ια) του ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016 και άλλες διατάξεις» (Α΄ 137),
ιβ) του π.δ. 18/2018 «Οργανισμός Υπουργείου Παιδείας, Έρευνας και Θρησκευμάτων» (Α΄ 31),
ιγ) του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών / Ενιαίων Διοικητικών Τομέων Υπουργείων» (Α΄ 123),
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
13 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1239
14.03.2025 07:39:47
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1239/13.03.2025
ιδ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α΄ 130),
ιε) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α΄ 131),
ιστ) του π.δ. 40/2020 «Οργανισμός του Υπουργείου
Ψηφιακής Διακυβέρνησης» (Α΄ 85),
2. Την υπ’ αρ. 80/5.1.2024 κοινή απόφαση του Πρωθυπουργού και του Υπουργού Παιδείας, Θρησκευμάτων και
Αθλητισμού «Ανάθεση αρμοδιοτήτων στην Υφυπουργό
Παιδείας, Θρησκευμάτων και Αθλητισμού, Ζωή Μακρή»
(Β΄ 69).
3. Την υπό στοιχεία 3981/ΕΞ2020/25.2.2020 απόφαση
του Υπουργού Επικρατείας «Παροχή Υπηρεσίας Αυθεντικοποίησης Χρηστών οAuth2.0. σε Πληροφοριακά
Συστήματα τρίτων φορέων» (Β΄ 762).
4. Την υπό στοιχεία 38428 ΕΞ 2021/29.10.2021 απόφαση του Υπουργού Επικρατείας «Κανόνες για την παροχή
ψηφιακών δημόσιων υπηρεσιών» (Β΄ 5231).
5. Την υπό στοιχεία 118944 ΕΞ 2019/23.10.2019 απόφαση του Υπουργού Επικρατείας «Λειτουργία Κέντρου
Διαλειτουργικότητας της Γενικής Γραμματείας Πληροφοριακών Συστημάτων Δημόσιας Διοίκησης του Υπουργεί-
ου Ψηφιακής Διακυβέρνησης» (Β΄ 3990).
6. Την υπό στοιχεία 24596 ΕΞ 2023 κοινή υπουργική
απόφαση «Αντικατάσταση της υπ’ αρ. 6810 ΕΞ 2021 κοινής υπουργικής απόφασης «Λειτουργία Εθνικού Μητρώ-
ου Επικοινωνίας (Ε.Μ.Επ.) (Β΄ 988)» (Β΄ 3399).
7. Την υπό στοιχεία 21/ΔΕΠΠΣ/20.2.2025 εισήγηση της
Διοικούσας Επιτροπής Πρότυπων και Πειραματικών Σχολείων (Δ.Ε.Π.Π.Σ.).
8. Την υπό στοιχεία 2/ΔΕΔΗΜΩΣ/4.3.2025 εισήγηση
της Διοικούσας Επιτροπής Δημοσιών Ωνασείων Σχολείων (Δ.Ε.ΔΗΜ.Ω.Σ.).
9. Τις γνώμες του Ινστιτούτου Εκπαιδευτικής Πολιτικής
(υπ’ αρ. 11/27.2.2025 για τα Π.Σ. και ΠΕΙ.Σ. και υπ’ αρ.
12/7.3.2025 για τα ΔΗΜ.Ω.Σ. αποσπάσματα πρακτικού
του Δ.Σ. του Ι.Ε.Π.).
10. Το γεγονός ότι, σύμφωνα με την υπό στοιχεία
Φ.1/Γ/130/27182/Β1/11.3.2025 εισήγηση του άρθρου 24
του ν. 4270/2014 (Α΄ 143) της Γενικής Διεύθυνσης Οικονομικών Υπηρεσιών του Υπουργείου Παιδείας, Θρη-
σκευμάτων και Αθλητισμού, δεν προκαλείται δαπάνη σε
βάρος του προϋπολογισμού του Υπουργείου Παιδείας,
Θρησκευμάτων και Αθλητισμού.
11. Το γεγονός ότι, σύμφωνα με την υπό στοιχεία 7885
ΕΞ 2025/11.3.2025 εισήγηση Δημοσιονομικών Επιπτώσεων, της Διεύθυνσης Προϋπολογισμού και Δημοσιονομι-
κών Αναφορών του Υπουργείου Ψηφιακής Διακυβέρνησης, δεν προκαλούνται δημοσιονομικές επιπτώσεις στον
κρατικό προϋπολογισμό για το τρέχον οικονομικό έτος
και για κάθε ένα από τα επόμενα έτη του εγκεκριμένου
Μ.Π.Δ.Σ.
12. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - Μίτος, σύμφωνα
με το άρθρο 90 του ν. 4726/2020 (Α΄ 184), αποφασίζουμε:
Άρθρο 1
Αντικείμενο
Αντικείμενο της παρούσας απόφασης είναι η λειτουργία ειδικής ψηφιακής πλατφόρμας και η ρύθμιση των
σχετικών με αυτή ειδικότερων θεμάτων που αφορούν
στη διαδικασία υποβολής αίτησης κατανομής των μαθητών/τριών σε εξεταστικά κέντρα και παρουσίασης
των αποτελεσμάτων για την εισαγωγική τάξη α) Πρότυπων Σχολείων (Π.Σ.), β) Δημόσιων Ωνάσειων Σχολεί-
ων (ΔΗΜ.Ω.Σ.), γ) Πρότυπων Εκκλησιαστικών Σχολείων
(Π.Ε.Σ.) και δ) Πειραματικών Σχολείων (ΠΕΙ.Σ.).
Άρθρο 2
Σκοπός
Σκοπός της παρούσας είναι η ρύθμιση των ζητημάτων
που σχετίζονται με την ηλεκτρονική διαδικασία για την
εισαγωγή μαθητών/τριών σε: α) Πρότυπα Σχολεία (Π.Σ.),
β) Δημόσια Ωνάσεια Σχολεία (ΔΗΜ.Ω.Σ.), γ) Πρότυπα
Εκκλησιαστικά Σχολεία (Π.Ε.Σ.) και δ) Πειραματικά Σχολεία (ΠΕΙ.Σ.).
Άρθρο 3
Λειτουργία Ειδικής Ψηφιακής Πλατφόρμας
υποβολής ηλεκτρονικής αίτησης για συμμετοχή
στις διαδικασίες εισαγωγής σε Πρότυπα Σχολεία
(Π.Σ.), σε Δημόσια Ωνάσεια Σχολεία (ΔΗΜ.Ω.Σ.),
σε Πρότυπα Εκκλησιαστικά Σχολεία (Π.Ε.Σ.)
και σε Πειραματικά Σχολεία (ΠΕΙ.Σ.)
Λειτουργεί με ευθύνη του Υπουργείου Παιδείας, Θρησκευμάτων και Αθλητισμού (Υ.ΠΑΙ.Θ.Α.) ειδική ψηφια-
κή πλατφόρμα https://depps.eservices.minedu.gov.gr,
η οποία είναι προσβάσιμη μέσω της Ενιαίας Ψηφιακής
Πύλης της Δημόσιας Διοίκησης (gov. gr), σύμφωνα με
το Κεφάλαιο ΣΤ΄ του ν. 4727/2020 (Α΄ 184), και η οποία
υποστηρίζεται από την Επιτροπή Τεχνικής Υποστήριξης και Λειτουργίας (Ε.Τ.Υ.Λ.). Στην ως άνω πλατφόρμα
υφίσταται λειτουργικότητα που τιτλοφορείται «Αίτηση
συμμετοχής στις διαδικασίες εισαγωγής Πρότυπων
Σχολείων, Δημόσιων Ωνάσειων Σχολείων, Πρότυπων
Εκκλησιαστικών Σχολείων και Πειραματικών Σχολείων»
για την υποβολή εκ μέρους των γονέων/κηδεμόνων/εχόντων την επιμέλεια ηλεκτρονικής αίτησης συμμετοχής.
Η ψηφιακή πλατφόρμα είναι προσβάσιμη από τα άτομα
με αναπηρία, δύναται δε να λειτουργεί σύμφωνα με τις
Οδηγίες για την προσβασιμότητα του περιεχομένου του
ιστού (Web Content Accessibility Guidelines - WCAG).
Άρθρο 4
Ηλεκτρονικές αιτήσεις
1. Η συμμετοχή των μαθητών/τριών στις διαδικασίες εισαγωγής σε Πρότυπα Σχολεία (Π.Σ.), σε Δημόσια
Ωνάσεια Σχολεία (ΔΗΜ.Ω.Σ.), σε Πρότυπα Εκκλησιαστικά
Σχολεία (Π.Ε.Σ.) και σε Πειραματικά Σχολεία (ΠΕΙ.Σ.) πραγματοποιείται αποκλειστικά μέσω της πλατφόρμας του
άρθρου 3, με υποβολή ηλεκτρονικής αίτησης εκ μέρους
του ενός εκ των δύο γονέων/κηδεμόνων/εχόντων-εχουσών την επιμέλεια των μαθητών/τριών.
2. Η διαδικασία που ακολουθείται είναι η εξής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1239/13.03.2025
α) εντός του μηνός Μαρτίου του προηγούμενου σχολικού έτους υποβάλλεται ηλεκτρονικά αίτηση - υπεύθυνη
δήλωση μέσω της ηλεκτρονικής πλατφόρμας «Αίτηση
συμμετοχής στις διαδικασίες εισαγωγής Πρότυπων
Σχολείων, Δημόσιων Ωνάσειων Σχολείων, Πρότυπων
Εκκλησιαστικών Σχολείων και Πειραματικών Σχολείων»
του Πληροφοριακού Συστήματος Αιτήσεων Εισαγωγής
(Π.Σ.Α.Ε.), προκειμένου να εγγραφεί ο/η μαθητής/τρια
στο Μητρώο Συμμετεχόντων και να δηλώσει συμμετοχή
στις διαδικασίες εισαγωγής που προβλέπονται για τα ως
άνω σχολεία. Η δήλωση συμμετοχής μπορεί να αφορά
σε πάνω από μία επιλογές ταυτόχρονα.
β) Η πλατφόρμα εκτελεί αυτόματα αναζήτηση στοιχείων επικοινωνίας γονέων στο Εθνικό Μητρώο Επικοι-
νωνίας (Ε.Μ.Επ.), προκειμένου να αναζητηθεί αν τυχόν
έχει καταχωρηθεί αριθμός κινητού τηλεφώνου και ηλεκτρονικού ταχυδρομείου (e-mail). Σε περίπτωση που
διαπιστωθεί ότι δεν έχουν καταχωρηθεί τα ανωτέρω ο
γονέας δύναται να καταχωρίσει τον αριθμό κινητού τηλεφώνου του καθώς και τη διεύθυνση του ηλεκτρονικού
ταχυδρομείου (e-mail) του, χωρίς όμως να μπορεί να
τροποποιήσει έτερα στοιχεία του Ε.Μ.Επ.
γ) Εκτελείται αυτόματη αναζήτηση στο Μητρώο Πολιτών και στο Π.Σ. «myschool», προκειμένου να διαπιστω-
θεί η οικογενειακή κατάσταση του αιτούντος γονέα και
τα στοιχεία φοίτησης του τέκνου ή τέκνων του αντίστοιχα. Συγκεκριμένα, μέσω του πεδίου «Αναζήτηση μαθητή
στο «myschool» και λήψη του student Id του/της μαθητή/τριας στο μητρώο του «myschool» της διαδικτυακής
υπηρεσίας «Υπηρεσία επαλήθευσης επαρκούς φοίτησης
μαθητών», που παρέχεται από το Ινστιτούτο Τεχνολογίας και Υπολογιστών Εκδόσεων Διόφαντος (ΙΤΥΕ - ΔΙΟ-
ΦΑΝΤΟΣ) του Υ.ΠΑΙ.Θ.Α. μέσω Κ.Ε.Δ., επιβεβαιώνονται
τα στοιχεία του/της μαθητή/τριας - μαθητών/τριών, ο
γονέας του/της οποίου/ας - οποίων θα κάνει αίτηση για
συμμετοχή του/της/των στις διαδικασίες εισαγωγής των
Π.Σ., των ΔΗΜ.Ω.Σ., των Π.Ε.Σ και των ΠΕΙ.Σ..
Εφόσον διαπιστωθεί ότι τα στοιχεία που αναφέρονται
ανωτέρω δεν ανταποκρίνονται στην πραγματικότητα,
τότε ο γονέας/κηδεμόνας/έχων την επιμέλεια οφείλει
να προβεί σε διόρθωση των στοιχείων του και έπειτα να
συνεχίσει από το σημείο υποβολής της αίτησης.
δ) Στην περίπτωση που η αίτηση αφορά σε θέση προνηπίου επιλέγεται από τον γονέα/κηδεμόνα/έχοντα την
επιμέλεια ο/η μαθητής/τρια για τον/την οποίο/α υποβάλλεται η αίτηση, και εισάγονται τα κάτωθι στοιχεία:
i) νηπιαγωγείο στο οποίο ανήκει ο/η μαθητής/τρια με
βάση τη διεύθυνση κατοικίας (νηπιαγωγείο πρώτης
εγγραφής), ii) δήλωση Πειραματικού Νηπιαγωγείου
ενδιαφέροντος. Ο/η αιτών/ούσα δηλώνει μόνο ένα (1)
Πειραματικό Νηπιαγωγείο, iii) η ύπαρξη: 1) ταυτόχρονης αίτησης για δίδυμο ή τρίδυμο αδελφό/αδελφή ή
υιοθετημένο/η αδελφό/ή που έχουν γεννηθεί το ίδιο
έτος, 2) αδελφού/αδελφής που φοιτά ήδη στο ίδιο σχολείο ή στα τυχόν συνδεδεμένα σχολεία και ο/η οποίος/α
δεν φοιτά στην τάξη αποφοίτησης της ανώτερης βαθμίδας διασυνδεδεμένων σχολείων, όπως βεβαιώνεται
με βεβαίωση φοίτησης του/της μαθητή/τριας 3) γονέα/
κηδεμόνα/ έχων-έχουσα την επιμέλεια του/της μαθητή/τριας ο οποίος υπηρετεί με θητεία στο επιλεγμένο
σχολείο ή τυχόν διασυνδεδεμένο με αυτό σχολείο, όπως
βεβαιώνεται με βεβαίωση υπηρέτησης με θητεία στον
φορέα.
ε) Αν υποβάλλεται αίτηση για εισαγωγή σε Πρότυπα
Σχολεία (Γυμνάσια - Γενικά Λύκεια), Δημόσια Ωνάσεια
Σχολεία (Γυμνάσια - Γενικά Λύκεια), Πρότυπα Εκκλησιαστικά Σχολεία (Γυμνάσια - Γενικά Λύκεια) και Πειραματικά
Σχολεία (Νηπιαγωγεία, Δημοτικά, Γυμνάσια, Γενικά Λύκεια) ακολουθείται η εξής διαδικασία: επιλογή σχολείων:
i) Πειραματικό Σχολείο (επιλογή από λίστα), ii) Πρότυπο
Σχολείο πρώτης προτίμησης (Γυμνάσιο - Λύκειο) (επιλογή από λίστα), iii) Πρότυπο Σχολείο δεύτερης προτίμη-
σης (Γυμνάσιο - Λύκειο) (επιλογή από λίστα), iv) Πρότυπο
Εκκλησιαστικό Σχολείο (Γυμνάσιο - Γενικό Λύκειο) (επιλογή από λίστα), v) Δημόσιο Ωνάσειο Σχολείο (Γυμνάσιο -
Γενικό Λύκειο) (επιλογή από λίστα).
Δύνανται να επιλεγούν μέχρι ένα (1) Πειραματικό Σχολείο, μέχρι δυο (2) Πρότυπα Σχολεία, μέχρι ένα (1) Πρό-
τυπο Εκκλησιαστικό Σχολείο και μέχρι ένα (1) ΔΗΜ.Ω.Σ..
στ) Αν έχει επιλεγεί ταυτόχρονα Πρότυπο Σχολείο (Γυμνάσιο - Λύκειο), Δημόσιο Ωνάσειο Σχολείο (ΔΗΜ.Ω.Σ.),
Πρότυπο Εκκλησιαστικό Σχολείο (Γυμνάσιο - Λύκειο) δηλώνεται στην ως άνω ηλεκτρονική αίτηση η σειρά προ-
τίμησης για τη φοίτηση μεταξύ των δύο ή τριών τύπων
σχολείων που έχουν επιλεγεί (επιλογή από λίστα).
Από τις συγκεκριμένες σχολικές μονάδες που έχουν
δηλωθεί, μέχρι δύο (2) Πρότυπα Σχολεία, μέχρι ένα (1)
Πρότυπο Εκκλησιαστικό Σχολείο και ένα (1) Δημόσιο
Ωνάσειο Σχολείο, ο/η αιτών/ούσα επιλέγει μια σχολική
μονάδα (ένα Πρότυπο Σχολείο, ή ένα Δημόσιο Ωνάσειο
Σχολείο και ή ένα Πρότυπο Εκκλησιαστικό Σχολείο), στην
οποία ο/η υποψήφιος/α μαθητής/τρια επιθυμεί να είναι
επιλαχών/ούσα (επιλογή από λίστα).
ζ) Αν στην ηλεκτρονική αίτηση έχει δηλωθεί Πειραματικό Σχολείο, ο/η αιτών/ούσα δύναται να συμπληρώσει
επιπλέον τα κάτωθι στοιχεία, αναρτώντας παράλληλα
και τα σχετικά δικαιολογητικά:
i) ύπαρξη ταυτόχρονης αίτησης για δίδυμο ή τρίδυμο
αδελφό/αδελφή ή υιοθετημένο/η αδελφό/ή που έχουν
γεννηθεί το ίδιο έτος, όπως βεβαιώνεται με πιστοποιητικό οικογενειακής κατάστασης,
ii) ύπαρξη αδελφού/αδελφής που φοιτά ήδη στο ίδιο
σχολείο ή στα τυχόν συνδεδεμένα σχολεία και ο/η οποίος/α δεν φοιτά στην τάξη αποφοίτησης της ανώτερης
βαθμίδας αυτών, όπως βεβαιώνεται με βεβαίωση φοίτησης του/της μαθητή/τριας,
iii) εάν ο γονέας/κηδεμόνας ή άλλο πρόσωπο που έχει
την επιμέλεια του/της μαθητή/τριας υπηρετεί με θητεία
στο επιλεγμένο σχολείο ή τυχόν συνδεδεμένο με αυτό
σχολείο, όπως βεβαιώνεται με βεβαίωση υπηρέτησης
με θητεία στον φορέα.
η) Αν δηλωθεί Πρότυπο Σχολείο ή Δημόσιο Ωνάσειο
Σχολείο ή Πρότυπο Εκκλησιαστικό Σχολείο ο/η αιτών/
ούσα δύναται να συμπληρώσει στην ως άνω ηλεκτρονική αίτηση αν ο/η μαθητής/τρια είναι άτομο με αναπη-
ρία ή ειδικές εκπαιδευτικές ανάγκες, σύμφωνα με όσα
ορίζονται στο άρθρο 3 του ν. 3699/2008 (Α΄ 199). Σε
αυτή την περίπτωση αναρτάται το δικαιολογητικό που
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1239/13.03.2025
αποδεικνύει την αναπηρία ή τις ειδικές εκπαιδευτικές
ανάγκες αντίστοιχα.
θ) Ειδικά στην περίπτωση που έχει γίνει επιλογή σχολείου ΔΗΜ.Ω.Σ., υπολογίζεται αυτόματα αν ο/η μαθητής/
τρια εμπίπτει στην ειδική κατηγορία εισαγωγής με βάση
τον γεωγραφικό παράγοντα, όπως αυτός καθορίζεται
στο άρθρο δεύτερο του ν. 5174/2025 (A’ 12). Σε περίπτωση που ενίσταται ο γονέας, δίνεται η δυνατότητα
συμπλήρωσης της διεύθυνσης της συνήθους διαμονής
του/της μαθητή /τριας με την ανάρτηση από μέρους του
κατάλληλου αποδεικτικού εγγράφου από το οποίο να
δικαιολογείται το περιεχόμενο της ένστασής του, προκειμένου να εξετασθεί από αρμόδια επιτροπή.
3. Στην ηλεκτρονική αίτηση αναφέρεται ευδιακρίτως
ότι, με την οριστική υποβολή της αίτησης, ο γονέας/κηδεμόνας ή άλλο πρόσωπο που έχει την επιμέλεια του/της
μαθητή/τριας, με ατομική του ευθύνη και γνωρίζοντας
τις κυρώσεις που προβλέπονται από τις διατάξεις της
παρ. 6 του άρθρου 22 του ν. 1599/1986 (Α΄ 75) δηλώνει
υπεύθυνα ότι:
α) τα υποβαλλόμενα στοιχεία είναι αληθή,
β) στην περίπτωση που υποβάλλει την αίτηση γονέας/
κηδεμόνας έχει τη σύμφωνη γνώμη και του ετέρου γονέα
ή κηδεμόνα, η οποία βεβαιώνεται με υπεύθυνη δήλωση
του ετέρου γονέα ή κηδεμόνα, την οποία απαιτείται να
αναρτήσει ο/η αιτών/ούσα,
γ) στην περίπτωση τρίτου εξουσιοδοτημένου προσώπου υπάρχει η προβλεπόμενη από τα οριζόμενα στον
αστικό κώδικα εξουσιοδότηση, την οποία απαιτείται να
αναρτήσει,
δ) στην περίπτωση κατά την οποία υπάρχει μόνο ένας
γονέας ή την επιμέλεια ασκεί αποκλειστικά ένας γονέας
ή τρίτος, ο/η αιτών/αιτούσα ενεργεί χωρίς τη σύμφωνη
γνώμη έτερου προσώπου,
ε) στην περίπτωση επιτυχίας του/της μαθητή/τριας,
αποδέχεται την εγγραφή του/της στο σχολείο επιτυχίας σύμφωνα με τη δηλωθείσα σειρά προτίμησης ή
σε αντίθετη περίπτωση την εγγραφή του/της στους
πίνακες επιλαχόντων στη σχολική μονάδα προτίμησής
του/της,
στ) έχει ελέγξει την αίτηση και τα δηλωθέντα στοιχεία
έχουν καταχωρισθεί ορθά,
ζ) συναινεί να λάβει με γραπτό μήνυμα SMS στο κινητό
τηλέφωνο που έχει δηλώσει, σχετικές πληροφορίες που
αφορούν στην εισαγωγή του/της μαθητή/τριας, για τον/
την οποίο/α υποβάλλει τη σχετική αίτηση,
η) αποδέχεται τους όρους συμμετοχής στην κλήρωση
και στις εξετάσεις εισαγωγής.
Ο/Η αιτών/ούσα μπορεί να διατηρήσει την αίτηση σε
εκκρεμότητα μέχρι να επιλέξει την οριστική υποβολή
της. Με την υποβολή της αίτησης αποδίδεται Μοναδικός
Αριθμός Υποβολής (Μ.Α.Υ.).
4. Μετά την οριστική υποβολή της αίτησης και πριν
τη λήξη της προθεσμίας υποβολής ο/η αιτών/ούσα δύναται να εισέρχεται στην ηλεκτρονική πλατφόρμα του
άρθρου 3, μέσω της Ενιαίας Ψηφιακής Πύλης της Δημόσιας Διοίκησης (gov.gr), σύμφωνα με το Κεφάλαιο ΣΤ’
του ν. 4727/2020 (Α΄ 184) και να τροποποιεί τα στοιχεία
της αίτησής του/της, καθώς και να αποθηκεύει και να
εκτυπώνει την πιο πρόσφατη βεβαίωση υποβολής της
αίτησης. Μετά τη λήξη της προθεσμίας υποβολής της
αίτησης, ο/η αιτών/ούσα δεν δύναται να μεταβάλει τα
δηλωθέντα στοιχεία.
5. Μετά την υποβολή της αίτησης γίνεται έλεγχος από
τους/τις Διευθυντές/ντριες των Π.Σ., των ΔΗΜ.Ω.Σ., των
Π.Ε.Σ και τους/τις Διευθυντές/ντριες ή Προϊσταμένους/
ες των ΠΕΙ.Σ. και τα μέλη των Επιτροπών Εξετάσεων Π.Σ.,
Π.Ε.Σ. και ΔΗΜ.Ω.Σ., ως προς την ορθότητα των παρεχόμενων στοιχείων, με δυνατότητα επιστροφής της αίτησης
προς τον/την αιτούντα/ούσα, προκειμένου να παρέχει
τις κατάλληλες διευκρινίσεις.
Μετά την ολοκλήρωση του ελέγχου των αιτήσεων,
γίνεται κατανομή των μαθητών/τριών σε εξεταστικά
κέντρα, λαμβάνοντας υπόψη, ιδίως, τα ακόλουθα κριτήρια: α) τη διεύθυνση κατοικίας του μαθητή/τριας, β) το
σχολείο φοίτησης, γ) το είδος των εξετάσεων, δ) τη χωρητικότητα του κάθε εξεταστικού κέντρου, ε) τα ηλικι-
ακά κριτήρια μαθητών/τριών, και στ) ειδικές συνθήκες,
όπως τις ειδικές εκπαιδευτικές ανάγκες. Εφόσον γίνει η
κατά τα παραπάνω αυτόματη κατανομή, γίνεται έλεγχος
από τα μέλη των Επιτροπών Εξετάσεων Π.Σ., Π.Ε.Σ. και
ΔΗΜ.Ω.Σ. και οριστικοποιείται η τελική κατανομή των
μαθητών/τριών. Σε αυτό το σημείο ειδοποιείται, στα
στοιχεία επικοινωνίας που έχει καταχωρίσει ο/η αιτών/
ούσα για τις λεπτομέρειες διεξαγωγής των εξετάσεων,
ιδίως τον τόπο και τον χρόνο διενέργειας των εξετάσεων.
Πριν την διεξαγωγή της γραπτής δοκιμασίας εισαγωγής διενεργείται ηλεκτρονική κλήρωση, με τη χρήση
λογισμικού ηλεκτρονικής κληρωτίδας, του οποίου τον
σχεδιασμό, την υλοποίηση, την διαχείριση, λειτουργία
και εφαρμογή έχει το Ινστιτούτο Τεχνολογίας Υπολογιστών και Εκδόσεων (Ι.Τ.Υ.Ε. - Διόφαντος), προκειμένου
να αποδοθούν:
α) ένας αριθμός προτεραιότητας σε όλους τους/τις
υποψήφιους/ες μαθητές/τριες για την εισαγωγή τους
σε ΠΕΙ.Σ., και
β) ένας αριθμός προτεραιότητας σε όλους τους/τις
υποψήφιους/ες μαθητές /τριες για την εισαγωγή τους
σε Π.Σ., ΔΗΜ.Ω.Σ. ή Π.Ε.Σ., προς άρση τυχόν ισοβαθμιών
στα αποτελέσματα των εξετάσεων εισαγωγής.
Η διεξαγωγή των εξετάσεων για την εισαγωγή σε Π.Σ.,
ΔΗΜ.Ω.Σ. και Π.Ε.Σ. και κυρίως η διανομή των θεμάτων
γίνεται μέσω της πλατφόρμας, αμέσως πριν την έναρξη
των εξετάσεων. Η παραλαβή των θεμάτων γίνεται από
τους/τις Διευθυντές/ντριες των εξεταστικών κέντρων με
τη χρήση των προσωπικών κωδικών taxisnet. Εφόσον
απαιτηθούν διευκρινίσεις κατά την διάρκεια των εξετάσεων, δίδονται μέσω της ίδιας πλατφόρμας.
Μετά την οριστική υποβολή της αίτησης ο/η αιτών/
αιτούσα δύναται να εισέρχεται στην ηλεκτρονική πλατφόρμα του άρθρου 3, με τους κωδικούς taxisnet και να
εκτυπώνει την πλέον πρόσφατη βεβαίωση υποβολής
της αίτησης. Μετά τη λήξη της προθεσμίας υποβολής
της αίτησης, ο/η αιτών/ούσα δεν δύναται πλέον να μεταβάλει τα δηλωθέντα στοιχεία της αίτησης, αλλά δύναται
να εκτυπώνει τη βεβαίωση υποβολής της, σύμφωνα με
τα οριζόμενα στην παρ. 4.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1239/13.03.2025
Άρθρο 5
Δικαίωμα πρόσβασης στην πλατφόρμα,
διαχείριση αιτήσεων από τους αιτούντες,
τους διευθυντές ή προϊσταμένους των σχολικών
μονάδων και τα μέλη των επιτροπών εξετάσεων
1. Δικαίωμα πρόσβασης στην ηλεκτρονική πλατφόρμα
του άρθρου 3, έχει ο γονέας/κηδεμόνας/έχων-έχουσα
την επιμέλεια μαθητών/τριών που επιθυμούν να συμμετάσχουν στις διαδικασίες εισαγωγής των Π.Σ., των
ΔΗΜ.Ω.Σ., των Π.Ε.Σ και των ΠΕΙ.Σ.. Η αυθεντικοποίηση
του/της γίνεται μέσω των κωδικών - διαπιστευτηρίων
της Γενικής Γραμματείας Πληροφοριακών Συστημάτων
και Ψηφιακής Διακυβέρνησης του Υπουργείου Ψηφιακής Διακυβέρνησης (taxisnet). Η επεξεργασία δεδομέ-
νων προσωπικού χαρακτήρα που απαιτείται για τους
σκοπούς του προηγούμενου εδαφίου διενεργείται μετά
από αίτημα του γονέα/κηδεμόνα/έχοντος-έχουσας την
επιμέλεια.
2. Μετά τη λήξη της προθεσμίας υποβολής των αιτήσεων:
i) Αποδίδεται αυτόματα ο εξαψήφιος κωδικός του/της
μαθητή/τριας.
ii) Δεν πραγματοποιείται καμία αλλαγή από τους διαχειριστές της πλατφόρμας σχετικά με τα στοιχεία της
αίτησης ή τις δηλωθείσες προτιμήσεις.
iii) Οι Διευθυντές/ντριες ή Προϊστάμενοι/ες των Π.Σ.,
των ΔΗΜ.Ω.Σ., των Π.Ε.Σ και των ΠΕΙ.Σ. και τα μέλη των
Επιτροπών Εξετάσεων Π.Σ., Π.Ε.Σ. και ΔΗΜ.Ω.Σ. εισέρχονται στο σύστημα με τους κωδικούς - διαπιστευτήρια της
Γενικής Γραμματείας Πληροφοριακών Συστημάτων και
Ψηφιακής Διακυβέρνησης του Υπουργείου Ψηφιακής
Διακυβέρνησης (taxisnet).
3. Για τις αιτήσεις που αφορούν στη σχολική μονάδα
αρμοδιότητάς τους έχουν τη δυνατότητα τα πρόσωπα
της περ. iii της παρ. 2 να δηλώνουν για κάθε αίτηση:
α) τη μη συμμετοχή του/της μαθητή/τριας στη διαδικασία λόγω ανάκλησης της αίτησης με υπεύθυνη δήλω-
ση του/της αιτούντος/ούσας,
β) αν ο/η υποψήφιος/α μαθητής/τρια είναι άτομο με
αναπηρία ή ειδικές εκπαιδευτικές ανάγκες σύμφωνα με
όσα ορίζονται στο άρθρο 3 του ν. 3699/2008 (Α΄ 199),
κατόπιν ελέγχου των απαραίτητων δικαιολογητικών που
έχουν αναρτηθεί στο σχετικό πεδίο, αν η αίτηση αφορά
σε Πρότυπο Σχολείο ή/και Δημόσιο Ωνάσειο Σχολείο ή/
και Πρότυπο Εκκλησιαστικό Σχολείο,
γ) αν ο/η υποψήφιος/α μαθητής/τρια έχει τη δυνατότητα της κατ΄ εξαίρεση εισαγωγής για λόγους συγγένειας με
ειδική κλήρωση, κατόπιν ελέγχου των δικαιολογητικών
που έχουν αναρτηθεί, αν η αίτηση αφορά σε Πειραματικό Σχολείο.
4. Οι Διευθυντές/ντριες/Προϊστάμενοι/ες των Π.Σ.,
των ΔΗΜ.Ω.Σ., των Π.Ε.Σ και των ΠΕΙ.Σ. και τα μέλη των
επιτροπών εξετάσεων έχουν τη δυνατότητα να εξάγουν
συγκεντρωτικά στοιχεία των αιτήσεων.
Άρθρο 6
Ανακοίνωση αποτελεσμάτων
1. Τα αποτελέσματα της κλήρωσης και της βαθμολόγησης των γραπτών, διαβιβάζονται με ευθύνη της Επι-
τροπής Κλήρωσης και της Επιτροπής του Βαθμολογικού
Κέντρου, αντίστοιχα, στον διαχειριστή του συστήματος,
προκειμένου να εισαχθούν από εκείνον στην πλατφόρμα
του άρθρου 3.
2. Κατόπιν καταρτίζεται ο τελικός πίνακας επιτυχόντων
ανά σχολείο και αναρτάται ψηφιακά στην πλατφόρμα.
Παράλληλα ειδοποιούνται, στα στοιχεία επικοινωνίας
που έχει καταχωρίσει ο γονέας/κηδεμόνας τα τελικά
αποτελέσματα των διαδικασιών εισαγωγής.
3. Οι Διευθυντές/ντριες/Προϊστάμενοι/ες των Πρότυπων Σχολείων, των Πειραματικών Σχολείων, των Πρότυ-
πων Εκκλησιαστικών Σχολείων και των ΔΗΜ.Ω.Σ. εισέρχονται στην ηλεκτρονική πλατφόρμα του άρθρου 3 και
εξάγουν τα αποτελέσματα.
4. Μετά το πέρας της διαδικασίας ο/η αιτών/ούσα δύναται να εισέρχεται στο Π.Σ.Α.Ε. και συγκεκριμένα στο
πεδίο «Αίτηση συμμετοχής στις διαδικασίες εισαγωγής
Πρότυπων Σχολείων, Δημόσιων Ωνάσειων Σχολείων,
Πρότυπων Εκκλησιαστικών Σχολείων και Πειραματικών
Σχολείων» και να ενημερώνεται για το αποτέλεσμα που
αφορά στην αίτησή του/της κάνοντας χρήση του κωδικού της αίτησης.
Άρθρο 7
Ενημέρωση εγγραφών
στο πληροφοριακό σύστημα «myschool»
1. Μετά το πέρας των περιγραφομένων στην παρούσα διαδικασιών, οι Διευθυντές/ντριες-Προϊστάμενοι/
ες εισέρχονται στην ηλεκτρονική πλατφόρμα με τους
κωδικούς  - διαπιστευτήρια της Γενικής Γραμματείας
Πληροφοριακών Συστημάτων και Ψηφιακής Διακυβέρνησης του Υπουργείου Ψηφιακής Διακυβέρνησης
(taxisnet) προκειμένου να αντλήσουν τους καταλόγους
επιτυχόντων και να προχωρήσουν στις απαραίτητες εγγραφές των μαθητών/τριών μέσω του Π.Σ. «myschool»
στα σχολεία στα οποία έχουν κατανεμηθεί.
2. Μετά την ενημέρωση του «myschool», τα στοιχεία των αιτήσεων τηρούνται στο Πληροφοριακό Σύ-
στημα σύμφωνα με τις διατάξεις του άρθρου 207 του
ν. 4610/2019 (Α΄ 70) και των κανονιστικών πράξεων που
εκδίδονται κατ’ εξουσιοδότηση των διατάξεων αυτών.
Άρθρο 8
Επεξεργασία προσωπικών δεδομένων
1. Το Υπουργείο Παιδείας, Θρησκευμάτων και Αθλητισμού (Υ.ΠΑΙ.Θ.Α.) ενεργεί ως Υπεύθυνος Επεξεργασίας,
κατά την έννοια της περ. 7 του άρθρου 4 του Κανονισμού
(ΕΕ) 2016/679 του Ευρωπαϊκού Κοινοβουλίου και του
Συμβουλίου της 27ης Απριλίου 2016 για την προστασία
των φυσικών προσώπων έναντι της επεξεργασίας των
δεδομένων προσωπικού χαρακτήρα (Γενικός Κανονισμός για την Προστασία Δεδομένων - ΓΚΠΔ), για τις δι-
ενεργούμενες μέσω του συστήματος της ηλεκτρονικής
πλατφόρμας του άρθρου 3 επεξεργασίες, καθώς και για
εκείνες στις οποίες προβαίνουν οι οργανικές του μονάδες κατά τη διαχείριση της παρεχόμενης πληροφορίας
για τον σκοπό της εφαρμογής της παρούσας.
2. Το Υπουργείο Ψηφιακής Διακυβέρνησης ενεργεί ως
Υπεύθυνος Επεξεργασίας ως προς την πρόσβαση, την
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1239/13.03.2025
επεξεργασία και τη διατήρηση των δεδομένων προσωπικού χαρακτήρα που είναι αναγκαία για τις υπηρεσίες
αυθεντικοποίησης και διαλειτουργικότητας με σκοπό
την παροχή ψηφιακών δημόσιων υπηρεσιών μέσω της
gov.gr- EΨΠ, σύμφωνα με την παρ. 2 του άρθρου 24 του
ν. 4727/2020 και, εν προκειμένω, με σκοπό την αυθεντικοποίηση για την είσοδο στην εφαρμογή «Αίτηση συμμε-
τοχής στις διαδικασίες εισαγωγής Πρότυπων Σχολείων,
Δημόσιων Ωνάσειων Σχολείων, Πρότυπων Εκκλησιαστικών Σχολείων και Πειραματικών Σχολείων».
3. Οι κατηγορίες των υποκειμένων των οποίων τα
δεδομένα προσωπικού χαρακτήρα υποβάλλονται σε
επεξεργασία είναι: α) Μαθητές/τριες που αιτούνται την
συμμετοχή τους στις διαδικασίες εισαγωγής, β) γονείς/
κηδεμόνες/έχοντες την επιμέλεια των υπό στοιχείο (α)
υποκειμένων, γ) υποκείμενα ή και τρίτα πρόσωπα που
εξουσιοδοτούνται να διενεργήσουν την περιγραφόμενη στην παρούσα απόφαση διαδικασία ηλεκτρονικής
αίτησης των υπό στοιχείο (α) υποκειμένων, όπως επίτροποι ή κατά περίπτωση υπεύθυνοι/ες δομών Φιλοξενίας
Ασυνόδευτων Ανηλίκων των υπό στοιχείο (α), δ) λοιπά
τέκνα των υπό στοιχείο (β) προσώπων, και ε) πρόσωπα
που εξουσιοδοτούνται από τους αιτούντες, όπως παραλαμβάνουν τα υπό στοιχείο (α) πρόσωπα.
4. Οι κατηγορίες δεδομένων προσωπικού χαρακτήρα
που υποβάλλονται σε επεξεργασία για τα υποκείμενα
υπό στοιχείο (α) της παρ. 3 είναι οι εξής: (i) Στοιχεία
ταυτοποίησης μαθητή (ονοματεπώνυμο, πατρώνυμο,
μητρώνυμο, ημερομηνία γέννησης, ΑΜΚΑ, διεύθυνση
κατοικίας, στοιχεία κηδεμόνα που υποβάλλει την αίτηση), (ii) αριθμός μητρώου μαθητή, (iii) στοιχεία σχετικά
με την τελευταία φοίτηση (κωδικός σχολείου, επωνυμία
σχολείου, είδος σχολείου), βεβαίωση φοίτησης, (iv) στοιχεία σχετικά με το σχολείο στο οποίο αιτείται την εγγρα-
φή του, (v) πληροφορίες σχετικά με ειδικές εκπαιδευτικές
ανάγκες, και (vi) λοιπά δεδομένα που τυχόν περιέχονται
σε επιπλέον συνοδευτικά έγγραφα που καταχωρίζονται
με πρωτοβουλία του αιτούντος, συμπεριλαμβανομένων
εγγράφων απόδειξης τόπου κατοικίας.
5. Οι κατηγορίες δεδομένων προσωπικού χαρακτήρα
που υποβάλλονται σε επεξεργασία για τα υποκείμενα
υπό στοιχείο (β) της παρ. 3 είναι οι εξής: (i) Στοιχεία ταυτοποίησης (ονοματεπώνυμο, πατρώνυμο, μητρώνυμο,
ΑΦΜ, ημερομηνία γέννησης, διεύθυνση κατοικίας),
(ii) στοιχεία επικοινωνίας όπως αυτά έχουν δηλωθεί στο
Εθνικό Μητρώο Επικοινωνίας ή και επικαιροποιημένα
στοιχεία επικοινωνίας που εισάγει ο χρήστης (email, τηλέφωνο επικοινωνίας), (iii) στοιχεία σχετικά με την αυ-
θεντικοποίηση του χρήστη, (iv) στοιχεία οικογενειακής
κατάστασης (στοιχεία ταυτοποίησης συζύγου/άλλου
μέρους συμφώνου συμβίωσης, στοιχεία ταυτοποίησης
λοιπών τέκνων), (v) υπεύθυνη δήλωση ως προς την ακρίβεια των καταχωριζόμενων δεδομένων, (vi) πληροφορί-
ες σε σχέση με την πορεία της αίτησης και τη συγκατάθεση ή μη από τον έτερο γονέα/κηδεμόνα/έχοντα την
επιμέλεια ή και πληροφορίες σε σχέση με αίτηση που
έχει υποβάλει ο έτερος γονέας/κηδεμόνας/έχων την επιμέλεια, και (vii) λοιπά δεδομένα που τυχόν περιέχονται
σε επιπλέον συνοδευτικά έγγραφα που καταχωρίζονται
με πρωτοβουλία του αιτούντος, συμπεριλαμβανομένων
εγγράφων απόδειξης τόπου κατοικίας.
6. Οι κατηγορίες δεδομένων προσωπικού χαρακτήρα
που υποβάλλονται σε επεξεργασία για τα υποκείμενα
υπό στοιχείο (γ) της παρ. 3 είναι οι εξής: (i) Στοιχεία σχετικά με την αυθεντικοποίηση του χρήστη, (ii) στοιχεία
σχετικά με την ιδιότητα του χρήστη, και (iii) στοιχεία
σχετικά με τον χρόνο υποβολής της αίτησης εγγραφής.
7. Οι κατηγορίες δεδομένων προσωπικού χαρακτήρα
που υποβάλλονται σε επεξεργασία για τα υποκείμενα
υπό στοιχείο (δ) της παρ. 3 είναι οι εξής: (i) Στοιχεία ταυτοποίησης (ονοματεπώνυμο, πατρώνυμο, μητρώνυμο,
ημερομηνία γέννησης, φύλο, ΑΜΚΑ), (ii) αριθμός μητρώου μαθητή, και (iii) στοιχεία Φοίτησης (Κωδικός Σχολείου
Φοίτησης).
Οι κατηγορίες δεδομένων προσωπικού χαρακτήρα
που υποβάλλονται σε επεξεργασία για τα υποκείμενα
υπό στοιχείο (ε) της παρ. 3 είναι οι εξής: (i) Στοιχεία ταυτοποίησης (ονοματεπώνυμο), (ii) στοιχεία Επικοινωνίας
(τηλέφωνο).
8. Η νομική βάση της επεξεργασίας συνίσταται στην εκπλήρωση καθήκοντος που εκτελείται προς το δημόσιο συμ-
φέρον [παρ. 1 (ε) του άρθρου 6 ΓΚΠΔ, παρ. 2 (γ) και (ζ) του
άρθρου 9 ΓΚΠΔ και άρθρο 5 του ν. 4624/2019 (Α΄ 137)], σε
συνδυασμό με τις διατάξεις του άρθρου 7 του π.δ. 79/2017
(Α΄ 109), της παρ. 2 του άρθρου 44 του ν. 4777/2021 (Α΄ 25)
και τις διατάξεις της παρούσας απόφασης.
9. Σκοπός της επεξεργασίας των ανωτέρω δεδομένων
είναι η υλοποίηση της διαδικασίας υποβολής ηλεκτρονικής αίτησης συμμετοχής σε διαδικασίες εισαγωγής σε
Π.Σ., ΔΗΜ.Ω.Σ., Π.Ε.Σ. και ΠΕΙ.Σ. , όπως ορίζονται στην
παρούσα απόφαση και κατά τα οριζόμενα στις διατάξεις
του άρθρου 7 του π.δ. 79/2017 (Α΄ 109) και της παρ. 2
του άρθρου 44 του ν. 4777/2021 (Α΄ 25).
10. Τα δεδομένα προσωπικού χαρακτήρα που καταχωρίζονται στο σύστημα Π.Σ.Α.Ε. και στην ηλεκτρονική
εφαρμογή «Αίτηση συμμετοχής στις διαδικασίες εισαγωγής Πρότυπων Σχολείων, Δημόσιων Ωνάσειων Σχολείων,
Πρότυπων Εκκλησιαστικών Σχολείων και Πειραματικών
Σχολείων» τηρούνται σε αυτήν έως την 31η Δεκεμβρίου
του έτους υποβολής των αιτήσεων και στη συνέχεια διαγράφονται οριστικά από τη συγκεκριμένη εφαρμογή.
11. Το Υπουργείο Παιδείας, Θρησκευμάτων και Αθλητισμού δύναται να εξάγει από την εφαρμογή «Αίτηση
συμμετοχής στις διαδικασίες εισαγωγής Πρότυπων
Σχολείων, Δημόσιων Ωνάσειων Σχολείων, Πρότυπων
Εκκλησιαστικών Σχολείων και Πειραματικών Σχολείων»
ανώνυμα αριθμητικά συνολικά δεδομένα για στατιστική
αξιολόγηση.
12. Σκοπός επεξεργασίας των ανωτέρω δεδομένων
είναι να καταστεί δυνατή η συμμετοχή των Μαθητών/
τριών στις διαδικασίες για την εισαγωγή τους σε Π.Σ.,
ΔΗΜ.Ω.Σ., Π.Ε.Σ. και ΠΕΙ.Σ..
13. Ο υπεύθυνος επεξεργασίας δύναται να εξάγει από
την ηλεκτρονική εφαρμογή του άρθρου 3 ανώνυμα αριθμητικά συνολικά δεδομένα για στατιστική αξιολόγηση
και αξιοποίηση από το Υπουργείο Παιδείας, Θρησκευμάτων και Αθλητισμού, καθώς και τις οργανικές μονάδες
του κατά τη διαχείριση της παρεχόμενης πληροφορίας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1239/13.03.2025
Άρθρο 9
Καταργούμενες διατάξεις
Από την έναρξη ισχύος της παρούσας καταργείται η
υπό στοιχεία 25409/Δ6/8.3.2023 κοινή απόφαση των
Υπουργών Παιδείας και Θρησκευμάτων και Επικρατείας
«Ρύθμιση θεμάτων σχετικά με τις ηλεκτρονικές αιτήσεις
για εισαγωγή στα Πρότυπα Σχολεία, Πειραματικά Σχολεία
και Εκκλησιαστικά Σχολεία» (Β΄ 1318).
Άρθρο 10
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 13 Μαρτίου 2025
Οι Υπουργοί
Υφυπουργός
Παιδείας, Θρησκευμάτων
Παιδείας, Θρησκευμάτων
και Αθλητισμού
και Αθλητισμού
ΚΥΡΙΑΚΟΣ ΠΙΕΡΡΑΚΑΚΗΣ
ΖΩΗ ΜΑΚΡΗ
Ψηφιακής Διακυβέρνησης
ΔΗΜΗΤΡΙΟΣ ΠΑΠΑΣΤΕΡΓΙΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1239/13.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250201239.pdf | Tokens: 32417]